Traust neytenda er lykilatriði til að ná árangri í viðskiptum á neytendamarkaði . Komi upp ágreiningur milli neytenda og seljenda er varða samningsbundna skyldu sem rís af sölu - eða þjónustusamningi , skiptir miklu máli að neytendur hafi aðgang að einföldum , skilvirkum , hraðvirkum og ódýrum leiðum til að leysa úr ágreiningnum án þess að leita til dómstóla . Á nýju ári munu neytendur geta leitað til kærunefndar vöru - og þjónustukaupa vegna flestra ágreiningsmála . kærunefnd vöru - og þjónustukaupa Með lögum um úrskurðaraðila á sviði neytendamála nr. 81 / 2019 sem tóku gildi þann 1. janúar 2020 er kveðið á um að ráðherra skipi kærunefnd vöru - og þjónustukaupa . Neytendur geta óskað eftir úrskurði kærunefndarinnar vegna ágreinings sem rís af sölu - eða þjónustusamningi . Ráðgert er að nefndin verði skipuð og hefji störf snemma í janúar 2020 . Um störf nýju nefndarinnar fer eftir lögum um úrskurðaraðila á sviði neytendamála nr. 81 / 2019 og reglugerð nr. 1177 / 2019 um kærunefnd vöru - og þjónustukaupa . Þegar nefndin hefur tekið til starfa geta neytendur leitað til hennar á mínu svæði nýrrar vefsíðu . Þar til nefndin hefur tekið til starfa verður hægt að nálgast allar nánari upplýsingar um málsmeðferð og störf nýju nefndarinnar hjá Neytendastofu . Sérstök athygli er vakin á að frá og með 1. janúar 2020 er eldri kærunefnd lausafjár - og þjónustukaupa lögð niður . Enn eru nokkur mál sem bíða afgreiðslu hjá nefndinni og mun hún ljúka störfum á nýju ári . Neytendur sem leituðu til nefndarinnar á árinu 2019 munu því geta fengið álit frá nefndinni eða dregið kvörtun sína til baka kjósi þeir að gera það .